ميستبورن

ميستبورن (ب نّݣليزية Mistborn، ب معنى مزيود من ضّباب) هيّا سيرية أدابية من نوع لفنطازيا لملحامية ؤ لخيال لعلمي ديال لكاتب لميريكاني براندن سانديرسن، ؤ نشراتها دار طور بوكس. هاد سّيرية خرجو فيها تال دابا سبعة د رّوايات ؤ جوج روايات قصيرة، ؤ باقين روايات مبلانية باش تخرج ف شّهورا ؤ لأعوام جّاية. سّيرية لّولة كانو فيها 3 د رّوايات هوما لإمبراطورية لّخرانية، لبير د لمعراج ؤ لبطل د لأزمان، لي من بعد تزادت عليها سيرية تانية من 4 د رّوايات كيطراو لأحدات ديالهوم ف نفس لعالم مور 300 عام. كاينة سيرية تالتة من 3 د رّوايات ف نفس لعالم د ميستبورن لي مبلانية باش تخرج ف لأعوام جّايين.

 لإلهام 
براندن سانديرسن ݣال بلي لإلهام لّول باش يكتب هاد سّيرية، كان جاه ملي كان كيقرا رّوايات د هاري پوطر، ؤ بغا يكتب قصة لي، لعكس ديالها، كاتبدا مورما نتاصر فيها لحاكم شّرير ؤ قدر يقتل لبطل ؤ شنو غادي يطرا مورا داكشي. لفيكرة تّانية كانت من سّيرية د لأفلام ؤوشنز (لي منها فيلم ؤوشنز 11)، لي لبطل ديالها شفّار ؤ كيدير فيها سطو على بانكة، ؤ بغا ساندرسن باش يدمج هاد لفيكرة معا نّوع لأدابي د لفانطازيا لملحامية. أما لفيكرة ديال ضّباب فا كانت جاتو ملي كان كايصوݣ وسط ضّباب ف أيداهو، ؤ لي فكّراتو ف لمشهد ديال لكاطيدرالية لوطنية د واشينطون مضوية من لداخل.

 لكتوبا 
كينقاسمو لكتوبا د مسيتبورن على حساب لفترة د زّمان لي كيطراو فيها، ل تلاتة د لفترات: لفترة لّولة، لفترة تّانية (300 عام مورا لّولة)، ؤ لفترة تّالتة (مورا تّانية ف وقت باقي مامحددش). تقدر تكون تا إيرا (فترة) رابعة مورا داكشي ولاكين تّايملاين ديالها باقي مامحددش.
 #  عنوان  صفحات  شاپيطرات ؤديو كلمات   تاريخ د نّشر  سيرية 1 ميستبورن:لإمبراطورية لخرانية 541 3824h 39m  208.253   17 يوليوز 2006  لفترة لّولة 2 ميستبورن:لبير د لمعراج 590 59 28h 56m 245.672  21 غشت 2007  لفترة لّولة 3 ميستبورن:لبطل د لأزمان 572  82 27h 25m 235.114  14 أكتوبر 2008  لفترة لّولة 4  ميستبورن:لأشابة د لقانون 336  20 10h 48m 97.000  8 نونبر 2011  لفترة تّانية 5 ميستبورن:ضّلال د دّات 384  26 12h 37m 112.000  6 أكتوبر 2015  لفترة تّانية 6 ميستبورن:لبانضات د لحداد 448  31 14h 41m 127.000  26 يناير 2016  لفترة تّانية 7 ميستبورن:تاريخ سري 151  25 5h 29m  50.000  26 يناير 2016  كتاب مرافق ل لفترة لّولة ؤ تّانية 8 ميستبورن:لمعدن لمفقود     149.000 15 نونبر 2022 لفترة تّانية9ميستبورن:دم لخيال 1متوقع ف 2028قصة جات مورا لفترة لّولة ؤ تّانية؛ معوّل باش يخرج مورما يكونو لكتوبا التلاتة كاملين واجدين10ميستبورن:دم لخيال 2202911ميستبورن:دم لخيال 32030لمجموع:3.022281124h 35m1.075.039

 مشاريع موستقبالية 
ف لأصل كان سانديرسن كيسمّي ميستبورن "تّلاتية د تّلاتيات"، حيت كان معوّل باش يكتبها على شكل تلاتة د تّلاتيات روائية. سّيرية لّولة كانت نيت تلاتية (فيها 3 د رّوايات)، ولاكين لكتاب د لأشابة د لقانون هرّس هاد لبلان حيت رّد سّيرية تّانية رباعية روائية، ؤ باقين جوج إيرات ؤلا فترات خرين غادي يطراو فيهوم جوج سيريات روائية باقين ف طور تّحضير، باش يكونو ف لمجموع 4 د سّيريات لفرعية ف سّيرية د ميستبورن.

 مصادر 


تصنيف:براندن ساندرسن
تصنيف:سيرية د روايات لفانطازيا
تصنيف:مقالات فيها مصدر و 3000 بايت